
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός ως διατηρητέων δέκα τεσσάρων (14) κτιρίων που 
βρίσκονται στην περιοχή Πλατείας Συντάγματος του ρυμοτο¬ 
μικού σχεδίου Αθηνών και καθορισμός ειδικών όρων και περιορι¬ 
σμών δόμησης αυτών. 1 

Αναστολή των οικοδομικών εργασιών και χορήγησης οικοδομικών 
αδειών στον οικισμό Ημεροβίγλι της Νήσου Θήρας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 54705/1898 (1) 

Χαρακτηρισμός ως διατηρητέων δέκα πέντε (14) κτιρίων που βρίσκο¬ 
νται στην περιοχή Πλατείας Συντάγματος του ρυμοτομικού σχεδίου 

Αθηνών και καθορισμός ειδικών όρων και περιορισμών δόμησης αυ¬ 
τών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ.2) του Ν.1577/1985 
«Γενικός Οικοδομικός Κανονισμός» (Α'210), όπως τροποποιήθηκαν με 
το άρθρο 1 (παρ. 1 και 2) του Ν.1772/1988 «Τροποποίηση διατάξεων 
του Ν.1577/1985 «ΓΟΚ» και άλλες σχετικές διατάξεις» (Α'91). 

2. Την οικ.85204/2589/12.12.1990 απόφαση του Υπουργού 
ΠΕΧΩΔΕ «Μεταβίβαση αρμοδιοτήτων του Υπουργού ΠΕΧΩΔΕ στο 
Γενικό Γραμματέα, στους Γενικούς Διευθυντές κ.λπ.» (Β'808). 

3. Τις από 4.1.1990 και 5.6.1990 αιτιολογικές εκθέσεις της Διεύ¬ 
θυνσης Πολεοδομικού Σχεδιασμού - Τμήμα Παραδοσιακών Οικι¬ 
σμών. 

4. Το 44569/4921/5.6.1990 έγγραφο της Δ/νσης Πολεοδομικού 
Σχεδιασμού Τμήμα Παραδοσιακών Οικισμών προς το Δήμο Αθηναίων. 

5. Το 86850/5.11.1990 έγγραφο της Δ/νσης Αρχιτεκτονικού, 
τμήμα Παραδοσιακών του Δήμου Αθηναίων, από το οποίο προκύπτει 
ότι τηρήθηκε η προβλεπόμενη από την παρ. 2α του άρθρου 1 του 
Ν.1772/1988 διαδικασία. 

6. Τις από 13.6.1990 αντιρρήσεις της ενδιαφερομένης Αικατερίνης 
Γρέγου. 

7. Το γεγονός ότι παρήλθε η προθεσμία του άρθρου 4 παρ, 2 τού 
ΓΟΚ χωρίς οι υπόλοιποι ιδιοκτήτες να υποβάλλουν αντιρρήσεις. 

8. Την από 19.12.1990 εισήγηση της Διεύθυνσης Πολεοδομικού 
Σχεδιασμού - τμήμα παραδοσιακών οικισμών επί των αντιρρήσεων της 
ενδιαφερομένης, αποφασίζουμε: 

1. Χαρακτηρίζονται διατηρητέα δέκα τέσσαρα (14) κτίρια που βρίσκο¬ 
νται στην περιοχή Πλατείας Συντάγματος του ρυμοτομικού σχεδίου 


Αθηνών, όπως αυτά αναγράφονται αριθμημένα με αύξοντα αριθμό από 
1 μέχρι 14 στον παρακάτω πίνακα και φαίνονται με μαύρη διαγράμ¬ 
μιση και τον (αντίστοιχο αύξοντα αριθμό στα τρία (3) σχετικά πρωτό¬ 
τυπα διαγράμματα σε κλίμακα 1:1.000 που θεωρήθηκαν από τον 
Προϊστάμενο της· Διεύθυνσης Τοπογραφικών Εφαρμογών με την 
54705/1991 πράξη του και που αντίτυπό τους σε φωτοσμίκρυνση δη¬ 
μοσιεύεται με την παρούσα απόφαση. 


Πίνακας κτιρίων 


Α/Α 

Διεύθυνση ακινήτου 

φερόμενοι ως ιδιοκτήτες 

1. 

Λεωφόρου Αμαλίας 28 και 
Σιμωνίδου 


2. 

Φιλελλήνων 23 


3. 

Φιλελλήνων 21 και Ψϋλλα 



2 

. Κτηματική Εταιρεία του Δημοοίου 

4. 

Φιλελλήνων 19 και Ξενο- 
φώντος 11 


5. 

Ξενοφώντος 7 


6, 

Ξενοφώντος 5 


7. 

Φιλελλήνων 5 


8. 

Όδωνος 2 και Φιλελλήνων 1 

Αφοί Μεταξά, Γ. Σκοϋρτης Αγροτυιή 
Αοφαλιοτική 

9. 

Νίκης 28-Σκουφά 11 


10. 

Βουλής 49 


11. 

Μητροπόλεως 13 και Βου¬ 



λής 27 

Ακαδημία Αθηνών 

12. 

Μητροπόλεως 7 και Νίκης 



14 

Δημήτριος Ματζοΰνης 

13. 

Πλ. Συντάγματος- 



Καραγεώργη Σερβίας 1 
και Νίκης 

' 

14. 

Καραγεώργη Σερβίας 9 
και Βουλής 13 

ως διατηρητέα κτίρια απαγορεύεται η 

2. 

Στα χαρακτηριζόμενα 


αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο γενικός 
αρχιτεκτονικός χαρακτήρας των διατηρητέων κτιρίων. 

4. Αιτήσεις για προσθήκες στα διατηρητέα κτίρια αποστέλλονται από 
την Πολεοδομική υπηρεσία στην αρμόδια υπηρεσία του ΥΠΕΧΩΔΕ με 
γνώμη της Επιτροπής Πολεοδομικού και Αρχιτεκτονικού Ελέγχου(Ε- 
ΠΑΕ) για ειδικές ρυθμίσεις σύμφωνα με τις διατάξεις του άρθρου 4 παρ. 
2 του Ν.1577/1985 (ΦΕΚ 210/Α) εφόσον δεν παραβλάπτεται το δια¬ 
τηρητέο κτίριο και ο χώρος που το περιβάλλει. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

6. Για οτιδήποτε επέμβαση στο εξωτερικό και εσωτερικό του διατη- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ρητέου χτιρίου καθώς και για την τοποθέτηση επιγραφών, απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσας απόφασης αρχίζει από την δημοσίευσή της' 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημε(ίίδα της Κυβερνήσεως. 

Αθήνα, 12 Απριλίου 19&1 

Με εντολή Υπουργού 
Ο Γενικός Διευθυντής Πολεοδομίας 
ΚΩΝΣΤΑΝΤΙΝΟΣ ΠΑΤΛΟΓΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 55645/2207 (2) 

Αναστολή των οικοδομικών εργασιών και χορήγησης οικοδομικών 
αδειών στον οικισμό Ημεροβίγλι της Νήσου Θήρας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 4 του Ν.1577/1985 
«Γενικός Οικοδομικός Κανονισμός» (Α'210). 

2. Τις διατάξεις του εδαφ. ιδ της παραγ. 1 του άρθρου 23 του 
Ν.1558/1985 «Κυβέρνηση και Κυβερνητικά Όργανα» (ΑΊ37). 

3. Την 13/91 γνωμοδότηση του Κοινοτικού Συμβουλίου Ημεροβι- 
γλίου. 

4. Το από 15.3.1991 έγγραφο της Κοινότητας Ημεροβιγλίου. 

5. Την από 22.3.1991 Αιτιολογική έκθεση της Διεύθυνσης Πολεο- 
δομικού Σχεδιασμού, Τμήμα Παραδοσιακών Οικισμών, αποφασί¬ 
ζουμε: 

Ι.α. Αναστέλλεται για ένα (1) χρόνο η χορήγηση οικοδομικών 
αδειών στην περιοχή της Καλντέρας του Οικισμού Ημεροβιγλίου της 
Νήσου Θήρας (Ν. Κυκλάδων) για την ανέγερση νέων κτιρίων με εφαρ¬ 
μοζόμενο συντελεστή δόμησης μεγαλύτερο του 0,5 και ποσοστό κάλυ¬ 
ψης μεγαλύτερο του 50%, συμπεριλαμβανομένου και του ξεμπαζώμα- 
τος υποσκαφών σε βάθος μεγαλύτερου του υπάρχοντος, όπως η περιοχή 
ορίζεται από την κόκκινη γραμμή και τη θάλασσα στο σχετικό πρωτό¬ 
τυπο διάγραμμα σε κλίμακα 1:1.000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 55645/1991 
πράξη του και που αντίτυπό του σε φωτοσμίκρυνση δημοσιεύεται με την 
παρούσα απόφαση στην Εφημερίδα της Κυβερνήσεως. 


β. Στην παραπάνω περιοχή αναστέλλονται επίσης οι οικοδομικές ερ¬ 
γασίες και η χορήγηση οικοδομικών αδειών για την κατασκευή δευτέ¬ 
ρου ορόφου και γενικά για κτίρια που υπερβαίνουν το ισόγειο, για το 
οποίο τίθεται περιορισμός ύψους τεσσάρων (4) μέτρων συμπεριλαμβα¬ 
νομένου και του θόλου. 

2. Των παραπάνω αναστολών εξαιρούνται: 

α) Η έκδοση οικοδομικών αδειών και οι οικοδομικές εργασίες που 
αφορούν ανακατασκευές, ανακαινήσεις ή επισκευές υφισταμένων κτι¬ 
ρίων (χωρίς αύξηση όγκου και ύψους) και ανακατασκευές και επισκευές 
παραδοσιακών κτιρίων όπως αναφέρεται στην παράγρ. 25 του άρθρου 
1 του από 11.5.89 Π.Δ/τος (ΦΕΚ 345Δ) «Καθορισμός ειδικών όρων 
και περιορισμών δόμησης των οικοπέδων των οικισμών του Νομού Κυ¬ 
κλάδων, που έχουν χαρακτηριστεί ως παραδοσιακοί με το από 
19.10.1978 Π.Δ/μα (Δ’594)». 

β) Η έκδοση οικοδομικών αδειών, που αφορούν επενδύσεις σύμφωνα 
με τον Ν.1262/82 όπως μεταγενέστερα τροποποιήθηκε και συμπλη¬ 
ρώθηκε για τις οποίες έχει υποβληθεί με τα απαραίτητα για την έκδοσή 
τους στοιχεία, μέχρι τη δημοσίευση της παρούσας, πλήρης φάκελλος. 

γ) Οικοδομικές εργασίες κτιρίων για τα οποία έχει κατασκευασθεί, 
μέχρι τη δημοσίευση της παρούσης, ο φέρων οργανισμός, μετά έγγραφη 
διαβεβαίωση της αρμόδιας Υπηρεσίας. 

3. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η οιπόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1991 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 













